Diari Oficial de la Generalitat Valenciana


Sumari del DOGV 6040, del 22-06-2009 (2009/7137)

ORDRE de 4 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aprova la fitació dels camins ramaders assegador Reial de la Manxa o de Sant Joan (subtram: des del Pont de Vadocañas fins al terme municipal de Villargordo del Cabriel) al seu pas pel terme municipal de Venta del Moro, i l'assegador Reial de la Manxa a València al seu pas pel terme municipal de Villargordo del Cabriel (inclou el tram II-A i el tram II-B), a la provincia de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7137


Data del document
:   04-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Venta del Moro
    * Villargordo del Cabriel
    * ramat
    * via rural

ORDRE de 4 de juny de 2009, de la Conselleria de Medi Ambient, Aigua, Urbanisme i Habitatge, per la qual s'aprova la fitació dels camins ramaders assegador Reial de la Manxa o de Sant Joan (subtram: des del Pont de Vadocañas fins al terme municipal de Villargordo del Cabriel) al seu pas pel terme municipal de Venta del Moro, i l'assegador Reial de la Manxa a València al seu pas pel terme municipal de Villargordo del Cabriel (inclou el tram II-A i el tram II-B), a la provincia de València. [2009/7137]  
Vist l'expedient de fitació del camí ramader assegador Reial de la Manxa o de Sant Joan (subtram I: des del Pont de Vadocañas fins al terme municipal de Villargordo del Cabriel) al seu pas pel terme municipal de Venta del Moro, i del camí ramader assegador Reial de la Manxa a València al seu pas pel terme municipal de Villargordo del Cabriel, província de València, instruït per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, a fi de consolidar el caràcter de domini públic d'aquest.  
Vist que en data 23 de desembre de 2002 (BOE 22.01.2003), es va subscriure un conveni entre el Ministeri de Medi Ambient i la Conselleria de Medi Ambient de la Generalitat Valenciana per a l'execució del projecte de delimitació, fitació i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallars, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant la Resolució de 7 de juliol de 2003, de la Conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.2003), entre el Ministeri de Medi Ambient i la Conselleria de Medi Ambient de la Generalitat Valenciana.  
Vist que mitjançant l'Ordre de 14 de juny de 2007, de la Conselleria de Medi Ambient, Aigua, Urbanisme i Habitatge, es va aprovar la delimitació parcial del camí ramader Assegador Reial de la Manxa o de Sant Joan, al seu pas pel terme municipal de Venta del Moro (tram II-B: des del límit de la finca coneguda com El Purgatorio fins al terme municipal de Villargordo del Cabriel) i del camí ramader assegador Reial de la Manxa a València, al terme municipal de Villargordo del Cabriel, província de València, i es va acordar la pràctica de la fitació, i que aquesta ordre aprovatòria va aparéixer publicada en el DOCV núm. 5657, de data d'11 de desembre de 2007.  
Vist que mitjançant l'Ordre de 21 de novembre de 2008, de la Conselleria de Medi Ambient, Aigua, Urbanisme i Habitatge, es va aprovar la delimitació parcial del camí ramader assegador Reial de la Manxa o de Sant Joan, al seu pas pel terme municipal de Venta del Moro (tram IIA: des del pont de Vadocañas fins a la finca coneguda com El Purgatorio, inclosa aquesta), a la província de València, i es va acordar la pràctica de la fitació. Aquesta ordre aprovatòria va aparéixer publicada en el DOCV núm. 5906, de data 3 de desembre de 2008.  
Vist que les delimitacions aprovades s'ajusten a la classificació dels camins ramaders del terme municipal de Venta del Moro, aprovada per Ordre ministerial de data 5 de desembre de 1956 i publicada en el Butlletí Oficial de l'Estat, núm. II, d'11 de gener de 1957, i a la classificació dels camins ramaders del terme municipal de Villargordo del Cabriel, aprovada per l'Ordre ministerial de data 10 d'octubre de 1979, i publicada en el Butlletí Oficial de l'Estat, núm. 263, de 2 de novembre de 1979.  
Atés que les operacions d'amollonament de la fitació de l'assegador Reial de la Manxa o de Sant Joan al seu pas pel terme municipal de Venta del Moro (tram II-B: des del límit de la finca coneguda com El Purgatorio fins al terme municipal de Villargordo del Cabriel) i de l'assegador Reial de la Manxa a València al terme municipal de Villargordo del Cabriel van tenir lloc el dia 13 de març de 2008, segons el que s'ha anunciat en el DOCV núm. 5706, de data de 19 de febrer de 2008, i s'ha notificat als limítrofs i organismes interessats.  
Atés que les operacions d'amollonament de la fitació de l'assegador Reial de la Manxa o de Sant Joan al seu pas pel terme municipal de Venta del Moro (tram IIA: des del pont de Vadocañas fins a la finca coneguda com El Purgatorio, inclosa aquesta), van tenir lloc el dia 21 de gener de 2009, segons el que anuncia el DOCV núm. 5918, de data de 22 de desembre de 2008, i el que s'ha notificat als limítrofs i organismes interessats.  
Atés que dins del període d'exposició pública, publicat en el DOCV núm. 5965, de 2 de març de 2009, i de la fase de tràmit d'audiència a què va ser sotmés l'expedient complet de fitació del camí ramader assegador Reial de la Manxa o de Sant Joan (subtram I: des del pont de Vadocañas fins al terme municipal de Villargordo del Cabriel) al seu pas pel terme municipal de Venta del Moro, i del camí ramader assegador Reial de la Manxa a València al seu pas pel terme municipal de Villargordo del Cabriel, Mariano Cárcel Navarro i Rosario Ruiz Hernández van presentar dues al·legacions a la referida proposta de fitació.   
Atés que la Direcció General de Gestió del Medi Natural proposa l'aprovació de la fitació d'acord amb els termes que figuren en l'expedient.  
Vist l'informe de l'Advocacia General de la Generalitat.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés que segons el que disposa el Decret 7/2007, de 28 de juny, del president de la Generalitat, mitjançant el qual s'assignen competències a la Presidència de la Generalitat i a les conselleries amb competències executives, i la Llei 14/2003, de 10 d'abril, de patrimoni de la Generalitat Valenciana, competeix a la Conselleria de Medi Ambient, Aigua, Urbanisme i Habitatge l'aprovació d'aquesta fitació.  
ORDENE  
Article 1  
Aprovar la fitació dels camins ramaders assegador Reial de la Manxa o de Sant Joan (subtram I: des del Pont de Vadocañas fins al terme municipal de Villargordo del Cabriel) al seu pas pel terme municipal de Venta del Moro i assegador Reial de la Manxa a València al seu pas pel terme municipal de Villargordo del Cabriel.  
Article 2  
Desestimar les al·legacions presentades per Mariano Cárcel Navarro i Rosario Ruiz Hernández, basant-se en els motius que s'indiquen a continuació:  
Mariano Cárcel Navarro exposa que se sent perjudicat pel desplaçament del camí ramader i que en el tram que afecta la parcel·la 011/090 del terme municipal de Venta del Moro aquesta no transcorre per l'emplaçament marcat en un principi, segons el seu criteri, sense motiu o causa justificada. Sol·licita que els punts marcats en un primer moment siguen els vàlids, ja que, segons ell, històricament i segons la saviesa dels ancians és la ruta correcta seguida pels ramats transhumants des d'antany.  
Rosario Ruiz Hernández exposa que, revisada la proposta de fitació, ha observat que no s'ha realitzat cap modificació en relació al pas de l'assegador per la parcel·la 14/16. Considera que amb anterioritat havia presentat les al·legacions oportunes sobre aquest punt, i no havent-se esmenat l'error, torna a reiterar-se en aquesta reclamació sobre la mateixa qüestió. Considera que el curs original de l'assegador no creuava la parcel·la en qüestió, sinó que passava per un cantó i no arribava a agafar, segons els forestals que han passat per l'Ajuntament de Venta del Moro, la superfície de 600 m. Sol·licita que es modifique el pas en què la fitació actual se li ha donat a l'assegador, perquè no correspon amb el seu pas original i que es fite per on anava i no siga ella la perjudicada en creuar indegudament la seua parcel·la 014/16.  
Per a ambdós al·legants, dir que el delimitació del camí ramader en qüestió va ser aprovada mitjançant l'Ordre de 14 de juny de 2007, de la llavors Conselleria de Territori i Habitatge de la Generalitat Valenciana (publicada en el DOCV núm. 5657, de data d'11 de desembre de 2007), i que amb aquesta ordre s'acordava també iniciar la pràctica de la fitació d'aquesta. Però es tracta de dos procediments separats. De conformitat amb l'article 107, següents i concordants de la Llei 30/1992, de 26 de novembre, de règim jurídic de les administracions públiques i del procediment administratiu comú, l'estat dels recursos contenciosos administratius del procediment de delimitació no suspén ni paralitza l'avanç dels treballs de fitació en aquest altre procediment.  
D'altra banda, ja es va emetre informe sobre les al·legacions al traçat dels camins ramaders afectats, i no és objecte d'aquest procediment, que s'ocupa exclusivament de la fitació, és a dir, del punt en què han sigut proposades les fites que delimiten els camins ramaders, i l'assumpte del traçat dels camins ramaders no és transportable a aquest expedient de fitació. En primer lloc, perquè sobre els arguments esgrimits en la delimitació ja se n'ha emés informe i han sigut desestimats, tal com va aparéixer publicat en l'Ordre de 14 de juny de 2007, aprovatòria de la delimitació en qüestió. En segon lloc, perquè a la proposta de fitació només s'admeten, com lògicament es desprén d'aquest tipus de procediment, les al·legacions referents a la situació de les fites o mollons, és a dir al·legacions concretes a la fitació d'aquest camí ramader, i no al·legacions respecte de la fase de delimitació, que ja està aprovada.  
Article 3  
La descripció del tram fitat, format per dos camins ramaders és la següent:  
- Nom del camí ramader: assegador Reial de la Manxa o de Sant Joan  
- Terme municipal: Venta del Moro  
- Recorregut: des del Pont de Vadocañas fins al terme municipal de Villargordo del Cabriel  
- Nom del camí ramader: assegador Reial de la Manxa a València  
- Terme municipal: Villargordo del Cabriel  
- Recorregut: complet pel terme municipal   
- Marges fitats: ambdós (esquerre i dret)  
- Amplària: legal de 75 metres  
- Longitud total: 16,740 km  
- Tipus de fites: hi ha fites de primer ordre i fites de segon ordre.  
Característiques de les fites: les fites estan fabricades en ciment pòrtland gris amb armadura buixardat a cinc cares, amb forma troncopiramidal. Les dimensions de les fites són: la base superior és de 20x15 cm i la base inferior és de 30x20 cm; i l'altura de les fites de primer ordre és de 110 cm i la de les fites de segon ordre de 70 cm. En la base superior de cada fita, hi ha gravades les lletres RN (inicials de Red Nacional) i a la cara frontal VP (inicials de via pecuària), les lletres pintades de negre.  
DISPOSICIONS FINALS  
Primera  
Contra aquesta ordre, que posa fi a la via administrativa, pot interposar recurs potestatiu de reposició en el termini d'un mes, comptador des de l'endemà de la publicació en el Diari Oficial de la Comunitat Valenciana, davant del conseller Medi Ambient, Aigua, Urbanisme i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
Segona  
La present Ordre entrarà en vigor l'endemà de la seua publicació en el Diari Oficial de la Comunitat Valenciana  
València, 4 de juny de 2009  
El conseller de Medi Ambient, Aigua, Urbanisme i Habitatge,  
José Ramón García Antón